Die hoeveelheid gereedskap en onderdele wat jy saamry is sterk afhanklik van die tipe voertuig wat jy ry en die ouderdom van die voertuig. Byvoorbeeld daar is bitter min reisigers wat vir 'n voertuig wat minder as 50000km afgel� het, so iets soos 'n petrolpomp sal saamry. Die grootste probleem met spaaronderdele is dat dit addisionele gewig tot jou voertuig toevoeg en ook baie ruimte opneem. Jy moet dus die risiko opweeg dat iets kan gebeur langs die pad en hoe lewensgevaarlik sal dit wees. Jy sal ook meer spaaronderdele saamry as jy op jou eie ry en daar nie 'n tweede voertuig is wat jou na die beskawing kan neem om na die regte part te soek en dan weer terug te neem om jou voertuig te herstel. 'n Tweede voertuig kan jou ook insleep tot by die naaste herstel punt. Dus kan jy wegkom met net die nodigste onderdele wat sal keer dat daar nie te veel tyd verlore sal gaan as iets kleins sou gebeur soos 'n waaier band wat sou breek of as jy 'n lek in een van jou bande sou optel.
Met ons besoek aan Angola vir 'n maand moes ek besluit wat om saam te neem, ek het toe 'n spreivel opgestel met die onderdele wat ek gedink het nodig sou wees en toe drie kolomme daar agter gesit wat my kon help om die risiko dat ek die part so nodig kry te help bepaal en toe slegs die parte geneem wat 'n hoë risiko vir my was.
My gereedskap, spaaronderdele en allerlei benodighede wat ek saam ry gee my gemoedsrus maar ek weet dit is te veel. Ek sou aanraai dat jy deur hierdie lyste werk en net wat vir jou nodig is saamry. Onthou ons maak voorsiening vir alleen ry hoog op in Afrika. As jy in 'n groep ry of nie te v�r weg van die beskawing is nie, pak so min as moontlik. Gebruik my lyste net as riglyn.
Ek het ses jare gelede vir my 'n baie oulike gereedskapstel gekoop van Mastercraft by Makro. Ja nie 'n duur stel soos 'n Gedore of 'n Stahlwille nie omdat hierdie stel slegs gebruik word wanneer ons ry en dus in die voertuig bly. So weet ek ook dat my 12mm moersleutel wel in die stel is wanneer ek hom benodig en nie op die werksbank by die huis l� nie. Ek maak dus ook nie daagliks van hierdie stel gebruik nie, daarom is sluitasie ook nie 'n probleem nie. Hierdie stel het die volgende inhoud:
150mm �Vernier� (Ek verkies die ou meganiese tipe, geen battery wat kan pap word nie, en ek b�re hom op 'n veilige plek waar hy nie kan beskadig nie.)
'n Stel dik elektriese kabels ('n stel battery kabels met battery terminale op een kant en op die ander kant 'n 8mm gekrimpte oog waaraan ek 'n tweede stel los battery terminale vas gebout het. (Onthou net die positiewe en negatiewe pole het verskillende grotes.) Beide kabels is so 600mm lank. Ek gebruik hierdie kabels om twee batterye buite die voertuig sodanig te koppel dat ek 24V verkry en dus daarmee met 'n 2.5mm sweisstafies kan sweis vir 'n kort tydjie om nood herstel werk te kan doen in die veld. Ek gebruik my stel gewone 600 Amp battery oorbrug kabels vir die gronddraad (swart draad) en die ander een vir die sweisstafies klamp (rooi draad).
'n Multimeter met 'n kontinu�teit gonser (Vervang die battery voor jy ry en onthou om hom af te sit wanneer jy hom b�re.)
'n Tuisgemaakte borsel vir die grassade tussen die lugversorger verkoeler en die enjin se verkoeler. (Helfte vlieëplak (vir stewigheid) en helfte bababottel wasser. Die Silver soldeerlas het ek met isolasieband toegedraai om te verseker dat dit nie vas hak as ek die verkoeler skoon maak nie. Lengte 550mm.)
'n Staal borsel om die braai rooster skoon te maak. (Kan ook help om grassade uit die verkoeler te borsel. Wees net versigtig om die verkoelerkern se plaatjies te beskadig nie.)
'n Volledige bande herstel stel met die nodige toebehore om vinnig langs die pad 'n band wat 'n lek ontwikkel het, te kan prop. Ek b�re die sakkie sommer agter my sitplek.
'Grondseiltjie waarop jy kan l� as jy in die modder of sand moet werk onder die voertuig. (2.0m x 1.2m)
Die sekond�re dieselfilter (1x) - Hierdie is 'n tweede inlyn filter beskikbaar vanaf Toyota wat kan dien as teenvoeter vir die vuil en gekontamineerde diesel wat jy soms in Afrika kan teëkom.
Ek het ook deur die jare geleer om die volgende saam te ry en baie keer het ek dit nie nodig nie maar wel een van die ander voertuie in die groep. As jou vriend staan dan staan jy ook. Hoe gouer hy gehelp kan word hoe vinniger kan die groep weer ry. Dit verminder ook die spanning op so 'n reis. Dus die volgende: